Flavell Te Ururoa: General Debate 
Text is incorporated into the Bound Volume 
Flavell Te Ururoa: General Debate 
[Sitting date: 27 March 2013. Volume:688;Page:8989. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
 Tena koe Mr Speaker. Kia ora tatau katoa. Me waiho ake ma taku Reo Maori e whakatau te puehu e rere haere nei roto i tenei Whare i tenei wa. Ia 5 tau ka tu te tatauranga nui me ki ko te census ki runga i te mata o te whenua—ia 5 tau. Whai muri ko tetahi kaupapa e kiia ana ko te Maori Option. Ka mutu he aha te Maori Option e korerohia ana? Ara ko tera kia taea e nga mea Maori nei te haere mai i te general roll ki te Maori roll i te Maori roll ranei ki te general roll. Ko te mate ke o tenei kaupapa e 4 marama noa iho te wahi kua whakatahangia kia taea e te Maori te whakawhiti mai tetahi taha ki tetahi taha—4 marama noa iho. Ki te kore tetahi Maori e whakawhiti me ki kua noho kohatu tana noho i runga i tera rarangi ingoa tera pea mo nga poti e rua. No reira he kaupapa nui tera ki nga mea nga kaipoti Maori. 
He hitori ano ra he korero o nehe to nga turu Maori. I te tau 1967 e wha nga turu Maori—e wha nga turu Maori. A ka mutu i te tau 1996 ka eke ki te rima. I te tau 1999 ka eke ki te tuaono. I te tau 2002 i eke ki te mea tuawhitu nga turu Maori nga turu kua whakatahangia mo te iwi Maori me ki mo nga kaipoti Maori. Ko au tetahi kua waimaria ki te whiwhi i tetahi turu i raro i tera o nga korowai. Engari mai i tenei wiki tonu nei i te Mane o tenei wiki tae ra no ki te 24 o Hurae koina te 4 marama kua whakatahangia kia taea ai e Te Ao Maori te whakawhitiwhiti mai i tetahi taha o te taiapa ki tetahi taha o te taiapa. 
Na ko te mate ke o tenei o nga kaupapa me ki ko nga turu Maori ka puta na te tokomaha o te hunga ka rehita me ki ki runga i te rarangi Maori. No reira i tenei wa kia mohio mai koe e ai ki nga korero e 56 paiheneti kei runga i te Maori roll ka mutu ko te toenga kei runga i te general roll. Ma te 56 paiheneti i runga i te Maori roll ka whiwhi i Te Ao Maori ko nga turu e whitu. No reira mena ka whai haere koe i tera ahuatanga kia haere katoa mai Te Ao Maori ki runga i te rarangi Maori ka 12 ka 14 pea nga turu ka waihotia ake mo Te Ao Maori. Mena ka eke ki tera katahi ka raruraru te taha ki te Nahinara ka raruraru te taha ki te Reipa i te mea ka taka mai ki runga i te ahuatanga o te ropu kotahi hei tohu ko tehea te Kawanatanga o te ra. Koinei ki a au nei te whakatinanatanga o Te Tiriti o Waitangi i te wa i whakaarohia mai ai e nga matua kia pera rawa te ahuatanga o Te Tiriti o Waitangi. 
Koinei te tino kaupapa kia whai mana te tohu o Te Ao Maori i roto i nga nekeneke o tenei o nga Whare Paremata i runga i tenei o nga whenua. He ahua uaua te noho a-tokotoru ahakoa kua noho matou a Pati Maori nei i te taha o tetahi Kawanatanga. I tenei wa ko Nahinara engari i tona mutunga mai ehara i te mea kai a koe te mana hei whakakahore ranei hei tautoko ranei i tetahi o nga whainga o te Kawanatanga. No reira ko taku ko te ki atu Maori ma tu Maori mai hoki mai ki te rarangi Maori kei reira te oranga me ki o nga turu Maori tuatahi tuarua mena ka whai tonu i tera huarahi ka riro ma tetahi Pati Maori e whakatau te Kawanatanga ka tu mai ki konei. 
Rt Hon Winston Peters 
: In this job for life! 
TE URUROA FLAVELL 
: Kai te rongo ake i te Honore Winitana Pita e mea ana a he pai tonu tera kia noho a Te Ururoa i roto i tona mahi mo ake nei. Ko taku ki a ia he ra tona koia tetahi i whaiwhai haere i nga turu Maori. Ko au tetahi o ana kaitautoko i te wa i tono ia mo Te Tai Tokerau. I naianei kua peke taiapa a te Honore Winitana Pita kaore ia i te pirangi ki nga turu Maori kua waihotia ake ki te taha. No reira ka hoki mai tera ki te ngaungau i tana nono a te wa. Ko taku ko te ki atu e koe e koe kua hoki mai tenei kaupapa o te turu Maori ki te ngau i a koe. No reira ko taku he tautoko i tenei o nga kaupapa. Wha marama noa iho. E te iwi Maori maranga tu Maori mai. 
[ 
Greetings to you Mr Speaker. Greetings to us all. I will let my Maori voice settle the dust that is flying about in this House at this point in time. Every 5 years a census is conducted throughout the country—every 5 years. After that a Maori Option is carried out. Why is the Maori Option being mentioned? So that Maori ones can come from the general roll to the Maori roll or go from the Maori roll to the general roll. The real problem with this is that the period set aside for Maori to transfer from one roll to the other is just 4 months—only 4 months. If a Maori person does not switch over in that period his or her name will remain on that roll for perhaps two elections. That is a big issue for the ones who are Maori voters.  
The Maori seats have a history an old one. In 1967 there were four Maori seats—four. In 1996 it reached five. In 1999 it rose to six. In 2002 the Maori seats reached seven. Those were the seats set aside for the Maori people let us say for the Maori voters. I was one of the lucky ones to get a seat under that cloak. But from this week the Monday of this week until 24 July that is the 4 months set aside so that Maoridom can cross from one paddock to the other.  
The problem with this is with the number of seats that will be gained by the huge number that will register let us say on the Maori roll. So at this moment you must understand that according to what has been stated 56 percent are on the Maori roll with the rest being on the general roll. By having 56 percent on the Maori roll Maoridom will get seven seats. Therefore if you follow that trend and all of Maoridom go on to the Maori roll 12 or 14 seats perhaps will be set aside for Maoridom. If that is achieved then National and Labour will be in trouble because it will come down to the situation of one party deciding who the Government of the day will be. That to me is the implementation of the Treaty of Waitangi at the time when the elders considered that it be like that.  
This is the real purpose in that Maoridom will have credibility in the mechanisms of the Houses of Parliament and in this country. It is somewhat difficult as a threesome even though we of this Maori Party are with a Government. At this point in time it is National but at the end of it all it is not as though you have the mandate to oppose or endorse any aims of Government. Therefore I say Maoridom rise up Maoridom come back to the Maori roll firstly. Secondly if we follow that to its conclusion it will be a Maori Party that will determine the Government.  
Rt Hon Winston Peters 
: In this job for life! 
TE URUROA FLAVELL 
:  
I can hear the Rt Hon Winston Peters saying that it will be great if Te Ururoa remains there doing his work for ever. I say to him that his day has arrived. He was one that went after Maori seats. I was one of his supporters when he sought the Te Tai Tokerau seat. But now the Hon Winston Peters has jumped the fence. He does not want any Maori seats. He has abandoned them. That will come back to bite his buttocks in the future. I say to him take that good job. This matter about Maori seats has come back to bite you. Therefore I support this matter. Only 4 months. Rise up the Maori people stand Maori like. 
]